Սրբազան Հայրը սկզբում շնորհաւորեց մարտի 8-ը, որպէս կանանց համաշխարհային օր, եւ ամենաբարին ու լաւագոյնը մաղթեց հայ մայրերին եւ ուսուցչուհիներին։ Եւ ապա բաւական ընդարձակ բացատրութիւն տւեց քրիստոնէական կրօնի որոշ ուսուցումների ու վարդապետութիւնների մասին, ինչպէս՝ հրեշտակների, յաւիտենական կեանքի, մեղքի, շնորհի, մահւան, յաւիտենական կեանքի ու դժոխքի, մեղքի գիտակցութեան ու անդրադարձի, զղջումի, ապաշխարութեան ու ներումի անհրաժեշտութեան մասին, յիշեցնելով այն հանգամանքը, որ ընդհանրապէս հոգեւոր հանդիպումների ընթացքում արծարծւում են հարցեր, որոնց պատասխանելու համար եկեղեցու հայրերը պարտաւորւում են ուղղակի պատասխանել՝ իհարկէ նկատի ունենալով աշակերտների տարիքային տարբերութիւնը եւ ըմբռնելու կարողութիւնը, եւ չնայած որ ոմանց մօտ յառաջանում է վախ, սակայն այդ երբէք պատճառ չպէտք է լինի, որ հաւատքի հիմնական հարցերը որպէս ճշմարտութիւն չներկայացւեն ու չբացատրւեն, եւ ինչ որ դժբախտաբար ընդհանրացած կարծիքի է վերածւել՝ պարզապէս հերքւեն կամ մերժւեն եւ կամ էլ բնաւ դրանց մասին չանդրադառնալ։ Ինչպէս օրինակ, երբ խօսւում է Աստծու գոյութեան, կամ մահւան եւ կամ սատանայի ու դժոխքի մասին։